Halsey
Eshli Nikolette Frangipane (1994-yil 29-sentyabrda tug`ilgan), amerikalik qo'shiqchi. Halsey nomi bilan tanilgan. Ijtimoiy tarmoqlarda o'zi chiqargan musiqalar orqali Astralwerksning e'tiborini tortdi va 2014-yilda shartnoma imzolab, o'sha yilning oxirida o'zining Xona 93 deb nomlangan qo'shiqlar to'plamini chiqargan. Halsey 2015-yilda o'zining "Badlands" debyut studiyaviy albomini chiqardi. U "Ranglar" va "Benzin" qo'shiqlari uchun Amerika Yozuv Sanoati Assotsiatsiyasi (AYSA) tomonidan Double Platinum (ikki karra platina) sertifikatiga ega bo'ldi. 2016-yilda u Chainsmokers guruhining 10 dan ortiq mamlakatlarda birinchi o'rinni egallagan "Yaqinroq" qo'shig'ida ishtirok etdi. Uning ikkinchi studiyaviy albomi "Umidsiz favvoralar qirolligi" (2017) oldingi nashrlariga qaraganda ko'proq radiga mos musiqalardan iborat edi; uning "Hozir yoki hech qachon" va "Sevgida yomon" qo'shiqlari Billboard Hot 100 ning eng yaxshi 20 taligiga kirdi, ikkinchisi esa kuchli beshlikka kirgan. Halseyning uchinchi studiyaviy albomi "Manic" (2020) uning butun dunyo boʻylab eng koʻp sotilgan albomi boʻldi, albomning asosiy qo'shig'i “Mensiz” esa uning bosh ijrochi sifatidagi eng muvaffaqiyatli qo'shig'iga aylandi. Uning toʻrtinchi studiyaviy albomi “Agar sevolmasam, kuch xohlayman" (2021) deb nomlangan, Halsey tomonidan ta'riflaniganidek "u har doim yaratmoqchi bo'lgan albom" Nine Inch Nails a'zolari Trent Reznor va Atticus Ross tomonidan ishlab chiqarilgan va umumiy ijobiy sharhlarni olgan. 2020-yilda Billboard Halsey Qo'shma Shtatlarda 1 milliondan ortiq albom sotgani va 6 milliarddan ortiq translatsiya olgani haqida xabar berdi. U o'ziga xos ovozi bilan ajralib turadi. Uning mukofotlari va nominatsiyalari orasida to'rtta Billboard Music Awards, bitta Amerika musiqa mukofoti, bitta GLAAD Media mukofoti, MTV Video Music Award, uchta Grammy mukofoti bor va 2021-yilda BMI Film &amp; TV Awards tomonidan yilning eng yaxshi bastakori nomiga sazovor bo'ldi. U, shuningdek, 2020-yilda Time jurnalining dunyodagi eng nufuzli 100 kishisi yillik ro'yxatiga kiritilgan Musiqadan tashqari, u o'z joniga qasd qilishning oldini olish, jinsiy zo'ravonlik qurbonlarini himoya qilish va irqiy adolat noroziliklari bilan shug'ullangan.